《阙下送王水部时献军器闻留省免官》
明代·皇甫汸

君除戎器谒彤墀，检阅忘劳匠氏推。南国鉴人非有道，西京怜士愧无知。

伤心白璧那应弃，挥手青门从此辞。雁宕山前逢故老，少谈边事更忧时。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。